Zdravniška zbornica Slovenije (v nadaljevanju: Zbornica) na podlagi a18.a člena Zakona o zdravniški službi (Uradni list RS, št. 72/06 - uradno prečiščeno besedilo, 68/06 - ZSPJS-F, 58/08, 15/08, 107/10, 40/12-ZUJF, 88/16, 40/17, 64/17 – ZZDej-K in 49/18, v nadaljevanju: ZZdrS) in na podlagi 6. člena Pravilnika o vrstah, vsebini, trajanju in poteku specializacij zdravnikov (Uradni list RS, št. 22/18, v nadaljevanju: Pravilnik) dne **26. 10. 2018** na spletnih straneh Zdravniške zbornice Slovenije: <http://www.zdravniskazbornica.si/> objavlja

**DRUGI JAVNI RAZPIS SPECIALIZACIJ S PODROČJA DENTALNE MEDICINE 2018 za posamezne izvajalce in za območje celotne države**

Z izrazom zobozdravnica oziroma zobozdravnik (v nadaljevanju: zobozdravniki) so v tem razpisu mišljene osebe, ki so pridobile strokovni naslov doktor dentalne medicine oziroma doktorica dentalne medicine, razen v primerih, ko je pri posamezni specializaciji navedeno drugače.

**I. Vrste in število razpisanih specializacij**

|  |  |  |  |  |
| --- | --- | --- | --- | --- |
| **Vrsta specializacije** | **Št. mest** | **Izvajalec jesen** | **nacionalno jeseni** | **SKUPAJ** |
| **Zobne bolezni in endodontija** |  |  | 1 | 1 |
| **Ustne bolezni in parodontologija** |  |  | 1 | 1 |
| **Stomatološka protetika** |  |  |  |  |
| **Otroško in preventivno zobozdravstvo** |  |  | 1 | 1 |
| **Čeljustna in zobna ortopedija** |  |  | 1 | 1 |
| **Oralna kirurgija** |  |  |  |  |
| **SKUPAJ:** |  |  | **4** | **4** |

**II. Splošna določila**

Kandidat oziroma kandidatka (v nadaljevanju: kandidat) se lahko na enem razpisu prijavi le na eno upravno zadevo (ena specializacija za območje celotne države ali za posameznega izvajalca).

Kandidat, ki nima stalnega ali začasnega prebivališča v Republiki Sloveniji, mora v svoji vlogi **OBVEZNO NAVESTI POOBLAŠČENCA ZA VROČITVE.**

**Obvezna dokazila morajo biti predložena v slovenskem jeziku, neobvezna dokazila pa so lahko predložena v slovenskem ali angleškem jeziku.**

**Tako obvezna kot neobvezna dokazila so lahko predložena v izvirniku ali kopiji.**

**Dokazila, ki niso v slovenskem ali angleškem jeziku, pa morajo biti s strani v Republiki Sloveniji sodno zapriseženega tolmača uradno prevedena v slovenski jezik, pri čemer mora biti prevod besedila** zapečateno zvezan zizvirnikom besedila ali njegovo v Republiki Sloveniji overjeno kopijo**. V nasprotnem primeru dokazila ne bodo upoštevana.**

Dokazil, ki jih izdaja Zbornica, ter obveznih dokazil, ki jih Zbornica že vodi v registru zdravnikov, kandidatom ni potrebno prilagati vlogi.

Kandidati, ki so posamezna dokazila Zbornici že posredovali za potrebe prejšnjih razpisov, lahko v vlogi le poimensko navedejo ta dokazila, Zbornica pa jih bo upoštevala pri izbirnih postopkih. **Kandidate opozarjamo, da se po novem upoštevajo le mnenja mentorjev na obrazcu, ki je objavljen na spletni strani Zbornice.** Če kandidati dokazil v vlogi (na obrazcu za dokazila za ocenjevanje izbirnih kriterijev, ki je v prilogi tega razpisa) ne bodo poimensko navedli, jih Zbornica ne bo prenašala iz prejšnjih razpisov in ne upoštevala pri izbirnih postopkih.

**III. Pogoji za prijavo na razpis – OBVEZNA DOKAZILA**

Prijava na razpis (v nadaljevanju: vloga) mora vsebovati:

1. **dokazilo o zaključenem študiju**\* na medicinski fakulteti v Sloveniji ali **potrdilo o nostrifikaciji diplome** tuje medicinske fakultete ali **odločbo o enakovrednosti v tujini pridobljenega naslova** s slovenskim strokovnim naslovom doktor dentalne medicine, pridobljene v postopku priznavanja po zakonu, ki ureja priznavanje in vrednotenje izobraževanja in potrdilom Medicinske fakultete Univerze v Ljubljani o uspešno opravljenih dopolnilnih obveznostih študijskega programa.

**2**. **dokazilo o strokovnem izpitu, opravljenem v Republiki Sloveniji**\* (opravljenem do razpisnega roka).

\* Namesto dokazil iz 1. in 2. točke:

* **odločbo o priznanju poklicne kvalifikacije** v Republiki Sloveniji, pridobljeno v postopku za priznavanje kvalifikacij po Zakonu o postopku priznavanja poklicnih kvalifikacij državljanom držav članic Evropske unije, Evropskega gospodarskega prostora in Švicarske konfederacije za opravljanje reguliranih poklicev oziroma reguliranih poklicnih dejavnosti v Republiki Sloveniji (Uradni list RS, št. 21/02, 92/07, 85/09,55/12 in 32/14) ali Zakonu o postopku priznavanja poklicnih kvalifikacij za opravljanje reguliranih poklicev (Uradni list RS, št. [39/16](http://www.uradni-list.si/1/objava.jsp?sop=2016-01-1704)) - za **kandidata, ki je kvalifikacijo pridobil v drugi državi članici Evropske unije;**
* **odločbo o priznanju poklicne kvalifikacije**, pridobljeno v postopku za priznavanje kvalifikacij po Zakonu o priznavanju poklicnih kvalifikacij zdravnik, zdravnik specialist, doktor dentalne medicine in doktor dentalne medicine specialist (Uradni list RS, št. 107/10 in [40/17](http://www.uradni-list.si/1/objava.jsp?sop=2017-01-2005) – ZZdrS-F) - za **kandidata, ki je kvalifikacijo pridobil v tretji državi**.

**3.a** **Kandidat, ki kandidira na razpisu za izvajalca**: **izjavo**, da se bo po končani specializaciji za najmanj enkratno časovno obdobje trajanja specializacije za polni delovni čas zaposlil pri izvajalcu zdravstvene dejavnosti, za katerega je bil izbran na razpisu.

3.b Kandidat, ki kandidira na razpisu za območje celotne države: izjavo, da se bo po končani specializaciji za najmanj enkratno časovno obdobje trajanja specializacije za polni delovni čas zaposliti pri izvajalcu zdravstvene dejavnosti v mreži javne zdravstvene službe v Republiki Sloveniji.

4.a) potrdilo o nekaznovanosti

Potrdilo o nekaznovanosti se pridobi na Ministrstvu za pravosodje, Župančičeva 3, 1000 Ljubljana:

<http://e-uprava.gov.si/e-uprava/dogodkiPrebivalci.euprava?zdid=1207&sid=650>

Pri opciji namen izdaje izberite: zaposlitev.

Tuji državljani, ki v Republiki Sloveniji nimajo stalnega ali začasnega prebivališča, predložijo potrdilo o nekaznovanosti, izdano s strani pristojnega organa države, v kateri imajo stalno ali začasno prebivališče.

Veljavnost potrdila o nekaznovanosti je 3 mesece od dneva izdaje.

4.b) Kandidat k vlogi priloži svoj življenjepis na obrazcu europass

<http://www.europass.si/dokumenti_europass/europass_zivljenjepis.aspx>

**4.c)** Dokazilo o plačilu upravne takse - Kandidate obveščamo, da Zakon o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16 in 30/18 – ZKZaš) določa  plačilo upravne takse za vloženo vlogo in izdano odločbo. Za vlogo 4,50 evra in za odločbo 18,10 – skupaj 22,60 evra. Takse se plačujejo na račun št.: SI56 0110 0100 0315 637, sklic SI11 27111-7111002-719504, koda namena: GOVT, BIC banke upravičenca: BSLJSI2X, upravičenec: Ministrstvo za zdravje.

**IV. Merila za izbiro – NEOBVEZNA DOKAZILA**

**Dokazila za ocenjevanje izbirnih meril niso obvezna priloga k vlogi in se vloga brez njih ne šteje za nepopolno.** V kolikor kandidat vlogi katerega izmed spodaj naštetih dokazil ne bo priložil, bo pri tem izbirnem merilu prejel 0 (nič) točk. **Zbornica kandidatov ne bo pozivala na dopolnitev neobveznih dokazil.**Izbirni postopek opravi in dokazila ovrednoti izbirna komisija, ki jo v primeru **razpisa za posameznega izvajalca** sestavljajo:

* nacionalni koordinator specializacije,
* član Odbora za zobozdravstvo ali Komisije za podiplomsko usposabljanje pri Odboru za zobozdravstvo in
* predstavnik izvajalca.

V primeru **razpisa za območje celotne države** pa izbirno komisijo sestavljajo:

* nacionalni koordinator specializacije,
* član Odbora za zobozdravstvo ali Komisije za podiplomsko usposabljanje pri Odboru za zobozdravstvo in
* zobozdravnik, ki je imenovan za člana izpitne komisije za specialnost, za katero kandidat kandidira.

Izbirna merila, sorazmerni delež možnega števila doseženih točk in načini vrednotenja so:

1. Merila za izbirni kriterij: povprečna ocena dodiplomskega študija (največje možno število točk: 20)

Število točk se določi tako, da se povprečna ocena množi s 5, od zmnožka se odšteje 30 (formula: 5 x povprečna ocena -30 = točke), rezultat pa se zaokroži na eno decimalko.

Za dokazilo o povprečni oceni dodiplomskega študija je treba predložiti **potrdilo o povprečni oceni**, ki ga izda Medicinska fakulteta Univerze v Ljubljani **ali celotno Prilogo k diplomi** iz katere je razvidna povprečna ocena. V kolikor je kandidat diplomiral na medicinski fakulteti v tujini, je treba predložiti potrdilo o povprečni oceni in potrdilo te medicinske fakultete o razponu pozitivnih ocen (se pravi, katere ocene se na tej fakulteti štejejo za pozitivne; v Republiki Sloveniji so to ocene od vključno 6 do 10). Potrdilo mora vsebovati tudi ime in priimek kandidata, samo seznam opravljenih izpitov ne zadošča.

**2. Merila za izbirni kriterij: mnenja dosedanjih mentorjev na obrazcu (največje možno število točk: 20) – v primeru, da kandidat vlogi priloži več mnenj na obrazcu, se upoštevata dve najbolje ocenjeni mnenji.**

Vrednotita se **dve** mnenji, ki sta točkovani z najvišjim številom točk in se nanašata na čas kandidatovega študija, pripravništva ali drugega dosedanjega kliničnega dela.

Ocenjuje se le eno mnenje oziroma priporočilo posamezne osebe (in eno mnenje oziroma priporočilo z istega oddelka. V zdravstvenem domu se za isti oddelek šteje ena ambulanta).

Za mnenja piscev iz tujine mora kandidat priložiti potrdilo pristojne zbornice ali druge pristojne organizacije o piscu mnenja (o tem, da je pisec mnenja registrirani zobozdravnik, specialist določenega področja). V nasprotnem primeru se mnenja ne bodo upoštevala.

**Obrazec za mnenje o kandidatu za prijavo na razpis specializacij s področja dentalne medicine (v nadaljevanju: obrazec) je dostopen na internetni strani Zbornice** **(**[**https://www.zdravniskazbornica.si/karierni-razvoj/specializacije/razpisi-specializacij**](https://www.zdravniskazbornica.si/karierni-razvoj/specializacije/razpisi-specializacij)**)**

Obrazec je sestavljen iz naslednjih sklopov:

1. podatki o piscu mnenja,
2. podatki o kandidatu,
3. način sodelovanja in trajanje sodelovanja s kandidatom (pri tem sklopu lahko kandidat zbere največ 5 točk),
4. kompetence kandidata (pri tem sklopu lahko kandidat zbere največ 5 točk)

Točke iz sklopov III. in IV. se seštejejo, končni seštevek pa se nato množi z 1, v primeru, da je pisec mnenja specialist s področja dentalne medicine za katerega kandidat kandidira, in z 0,8 v primeru, da je pisec mnenja specialist z drugega področja dentalne medicine kot za katerega kandidat kandidira.

**Formula za izračun točk: (seštevek točk iz sklopa III. + seštevek točk iz sklopa IV.) x 1 (ali x 0,8) = končno število točk.**

Vzorec obrazca s točkovnikom in pojasnili o načinu vrednotenja je priloga tega razpisa.

V času strokovnega sodelovanja s kandidatom mora biti pisec mnenja specialist dentalne medicine. Mnenja napisana s strani zobozdravnikov, ki so bili v času strokovnega sodelovanja s kandidatom pripravniki ali specializanti se ne upoštevajo.

**3. Merila za izbirni kriterij: dosedanji dosežki (največje možno število točk: 20):**

**Kandidat mora priložiti seznam dokazil, ki jih uveljavlja pri tem izbirnem kriteriju (na obrazcu za dokazila za ocenjevanje izbirnih kriterijev)**. Upoštevala se bodo le dokazila, ki bodo s strani kandidata uvrščena k temu izbirnemu kriteriju. Dosežki, ki so del obveznega dodiplomskega študija na medicinski fakulteti, se ne upoštevajo.

**Kandidat lahko en dosežek (eno temo) uveljavlja le enkrat znotraj 3. točke IV. poglavja razpisa (Merila za izbiro)**.

1. medicinske ali odprave dentalne medicine v tujino, izmenjava študentov v tujino, dodatna izpopolnjevanja (vse s področja medicine ali dentalne medicine), ki niso del obveznega študijskega programa 0,5točke/0,5 meseca

**opomba**: kandidat lahko tu doseže največ 5 točk, potrdilo lahko izda predstojnik oddelka ali mentor; dosežek, ki je trajal manj, kot je določeno (0,5 meseca), se točkuje z 0 točkami; šteje se, da je dosežek trajal 0,5 meseca, če je trajal strnjeno 10 delovnih dni; izpopolnjevaje, ki je obvezni del dodiplomskega ali podiplomskega usposabljanja, se ne točkuje. Skladno z mnenjem Ministrstva za zdravje RS, podanim v soglasju k javnem razpisu 1/2013, z dne 11.4.2013, št. 603-31/2013, ki se glasi: »iz besedila je potrebno črtati prostovoljno zdravniško prakso (volontiranje) ker za prostovoljno zdravniško prakso ni zakonske podlage in je zato nekateri javni zdravstveni zavodi odklanjajo. Kandidati zaradi neenotne prakse zato nimajo enakih možnosti pridobiti teh dodatnih točk.« volontiranja in opravljanja prostovoljne zdravniške prakse ni mogoče uveljavljati kot dodatno izpopolnjevanje.

1. aktivna udeležba na sestankih, seminarjih, učnih delavnicah in kongresih domačega strokovnega združenja (Slovenskega zdravniškega društva, Slovenskega društva za osteointegracijo, Združenja maksilofacialne in oralne kirurgije Slovenije, Društva zobozdravstvenih delavcev Slovenije, Slovenskega ortodontskega društva) in/ali na strokovnih seminarjih medicinske fakultete, univerzitetnega kliničnega centra ali Zdravniške zbornice Slovenije, in sicer s področja medicine oziroma dentalne medicine in/ali aktivna udeležba na sestankih tujega strokovnega združenja s področja medicine oziroma dentalne medicine 1 točka­­­­­­­­­

**opomba:** avtorju, ki je naveden na prvem mestu, se dodeli polno število točk, vsem ostalim avtorjem pa se število točk deli s številom avtorjev. Kandidat mora obvezno priložiti dokazilo o aktivni udeležbi (program srečanja, izsek iz zbornika srečanja ali potrdilo o aktivni udeležbi, iz katerega je razvidno število avtorjev in prispevek). Upošteva se tudi potrdilo o sprejemu prispevka ali posterja na udeležbi, ki še bo. Ko je prispevek ali poster objavljen, pa navedeno potrdilo ne velja več. V kolikor se kandidatu prizna aktivna udeležba na sestanku, seminarju ali kongresu, se mu za isto srečanje ne prizna pasivna udeležba.

1. pasivna udeležba na sestankih, seminarjih, učnih delavnicah in kongresih domačega strokovnega združenja (Slovenskega zdravniškega društva, Slovenskega društva za osteointegracijo, Združenja maksilofacialne in oralne kirurgije Slovenije, Društva zobozdravstvenih delavcev Slovenije, Slovenskega ortodontskega društva) in/ali na strokovnih seminarjih medicinske fakultete, univerzitetnega kliničnega centra ali Zdravniške zbornice Slovenije in sicer s področja dentalne medicine in/ali pasivna udeležba na sestankih tujega strokovnega združenja s področja dentalne medicine. 0,5 točke (do največ 3 točke)
2. objava strokovnega članka s področja medicine oziroma dentalne medicine v strokovni reviji, ki jo citira Science Citation Index (SCI) in/ali objava strokovnega članka s področja medicine oziroma dentalne medicine v strokovni reviji z zunanjo recenzijo, ki izhaja periodično

2 točki

**opomba:** Avtorju, ki je naveden na prvem mestu se dodeli polno število točk,vsem ostalim avtorjem pa se število točk deli s številom avtorjev.Kandidat, ki uveljavlja tovrstni dosežek, mora obvezno priložiti: članek in kolofon, v primeru članka v strokovni reviji, ki jo citira Science Citation Index (SCI) pa poleg članka in kolofona še potrdilo o citiranju revije v SCI, ki ga izda Univerza v Ljubljani Medicinska fakulteta, Centralna medicinska knjižnica. Če članek še ni bil objavljen, se upošteva tudi potrdilo o sprejemu članka v objavo, ko je članek objavljen, pa navedeno potrdilo ne velja več. Če je članek dosegljiv izključno na svetovnem spletu (WWW.), mora kandidat priložiti izpis celotnega članka in naslov spletne strani, kjer se članek nahaja - upošteva pa se, če ga je mogoče v trenutku vrednotenja na spletu tudi preveriti. Pri tem izbirnem merilu ni mogoče uveljavljati člankov, ki so objavljeni v zbornikih srečanj.

1. Prešernova nagrada Univerze v Ljubljani 5 točk
2. Prešernova nagrada Medicinske fakultete Univerze v Ljubljani 4 točke
3. Prešernovo priznanje Medicinske fakultete Univerze v Ljubljani 3 točke
4. Brenčič-Logarjeva nagrada 2 točki
5. Oražnova nagrada 2 točki
6. dokončan znanstveni magistrski študij, ki ga razpisuje medicinska fakulteta (ne po bolonjskem sistemu) 2 točki
7. dokončan doktorski študij, ki ga razpisuje medicinska fakulteta 5 točk

**4. Merila za izbirni kriterij: mnenje izbirne komisije na podlagi osebnega razgovora s kandidatom – po presoji izbirne komisije (največje možno število točk: 40,** od česar v primeru razpisa za posameznega izvajalca, pripada mnenju predstavnika izvajalca do 5 točk), ki pri svojem mnenju upošteva:

* komunikacijske sposobnosti kandidata,
* pripravljenost na timsko delo,
* primernost za področje, za katero kandidira,
* opredelitev kandidata glede na interesna področja (klinika, delo s pacienti, raziskovalno delo itd.).

Če se kandidat osebnega razgovora ne udeleži in za to ne navede opravičljivega razloga, se pri tem kriteriju oceni z 0 točkami. **Opravičljiv razlog** za neudeležbo mora kandidat Zbornici posredovati **ob prijavi na razpis oz. takoj, ko ta nastopi**.

V odločbi ne bo dobesednega zapisa vprašanj in odgovorov iz osebnega razgovora, temveč bo zapisano le končno mnenje izbirne komisije, ki služi izključno za obrazložitev in utemeljitev dodeljenih točk pri tem izbirnem merilu.

**V. Roki in način oddaje vloge**

Pisne vloge z dokazili o izpolnjevanju razpisnih pogojev z oznako **»NE ODPIRAJ! - ZA JAVNI RAZPIS SPECIALIZACIJ – DENTALNA MEDICINA«** se pošlje ali osebno vloži na naslov Zdravniška zbornica Slovenije, Dunajska cesta 162, 1000 Ljubljana, **do vključno 10. novembra 2018 (razpisni rok).**

Če na vlogi ni jasne oznake »Ne odpiraj! - Za javni razpis specializacij – dentalna medicina«, se šteje, da vloga ni bila vložena.

**Vloga je pravočasna**, če prispe na Zbornico najpozneje zadnji dan razpisnega roka oziroma je do tega dne **priporočeno oddana na pošto** (do vključno **10. novembra 2018**).

Vloga je popolna, če vsebuje vse sestavine, ki so zahtevane v tem razpisu. Izpolnjevanje pogojev se ugotavlja na osnovi obveznih dokazil.

Če kandidat v razpisnem roku ne bo predložil katerega izmed dokazil za ocenjevanje izbirnih meril, bo pri tem izbirnem merilu prejel 0 (nič) točk.

Obrazec za prijavo na razpis je priloga tega razpisa.

Po poteku razpisnega roka komisija za odpiranje vlog hkrati odpre vse vloge, ki so prispele do tedaj (datum odpiranja: **13. november 2018** ob 9. uri).

Odpiranju vlog sme prisostvovati vsakdo, ki kandidira na razpisu, oziroma njegov pooblaščenec.

Če komisija za odpiranje vlog ugotovi, da manjka katero izmed obveznih dokazil in je treba vlogo dopolniti, ker ne vsebuje vseh zahtevanih podatkov, obvesti kandidata o pomanjkljivostih, ga povabi, da jih odpravi v roku treh dni, in ga opozori na posledice, če jih ne bo pravočasno odpravil. Če pomanjkljivosti niso odpravljene, se vloga s sklepom zavrže.

Kandidati, ki se bodo v predpisanem roku prijavili na razpis, vendar bodo želeli kandidirati na drugo razpisano specializacijo, lahko prenesejo svojo prijavo na katerokoli drugo razpisano specializacijo do vključno **17. novembra 2018**.

Prenos prijave je možen z izpolnitvijo obrazca »Prenos vloge za odobritev specializacije«, ki je na voljo na Zbornici ali njenih spletnih straneh (http://www.zdravniskazbornica.si). **Kandidati naj bodo pozorni na morebitno potrebo po novi izjavi** za izvajalca oziroma nacionalni razpis, ki **mora biti posredovana v izvirniku**. Šteje se, da je obrazec za prenos prijave oddan v roku, če je priporočeno oddan po pošti ali osebno oddan na Zbornici do vključno **17. novembra 2018**.

Podatki o končnem številu prijavljenih kandidatov za posamezno razpisano mesto bodo na voljo pri Zbornici in na njeni spletni strani ([http://www.zdravniskazbornica.si](http://www.zzs-mcs.si)) od **19. novembra** dalje. Kandidati lahko preko **intranetnih strani** (s svojim uporabniškim imenom in geslom) preverijo ali je njihova vloga/prenos vloge prispel ter ali je vloga popolna.

**VI. Odločitev o vlogah**

Izbirni postopek za vse prijavljene kandidate opravi Zbornica, ki odloči o vlogi v dveh mesecih po preteku roka za prenos vlog. Odločbo o specializaciji izda Zbornica v upravnem postopku.

V primeru, ko je za posamezno razpisano specializacijo za posameznega izvajalca, s popolno vlogo prijavljenih enako ali manjše število kandidatov, kot je razpisanih prostih specializantskih mest, se izbirni postopek za te kandidate ne opravi, opravi pa se razgovor s koordinatorjem specializacije ali njegovim namestnikom, na katerega je vabljen tudi predstavnik izvajalca. V primeru, ko je za posamezno razpisano specializacijo za območje celotne države, s popolno vlogo prijavljenih enako ali manjše število kandidatov, kot je razpisanih prostih specializantskih mest, se izbirni postopek za te kandidate ne opravi, opravi pa se razgovor s koordinatorjem specializacije ali njegovim namestnikom. V primeru prijave na **razpis za znanega izvajalca kandidat opravi razgovor s koordinatorjem specializacije in predstavnikom izvajalca hkrati**. Za razgovor se dogovori kandidat sam, seznam koordinatorjev in predstavnikov posameznega izvajalca je objavljen na spletni strani Zbornice, ob razpisu. Pred odobritvijo specializacije naj kandidat pošlje na Zbornico izpolnjen obrazec za razgovor s koordinatorjem, ki je objavljen na spletnih straneh Zbornice. **Če kandidat razgovora s koordinatorjem specializacije in v primeru razpisa tudi s predstavnikom izvajalca ne opravi v enem mesecu po izteku roka za prenos vloge, mu zbornica specializacije ne odobri.**

**VII. Ostalo**

Razpisna dokumentacija (razpis specializacij, prijava na razpis in izjava iz tretje točke drugega poglavja) je vsem zainteresiranim dosegljiva tudi na Zbornici, Oddelek za specializacije, Dunajska cesta 162 (pritličje), 1000 Ljubljana, v času uradnih ur. Prav tako imajo možnost vpogleda v Pravilnik.

**VIII. ODPRTI RAZPIS**

Za specializacije, ki so ostale nezasedene, se razpis ne zaključi, temveč ostane odprt do popolnitve prostih mest; v vsakem primeru pa se razpis zaključi najmanj 30 dni pred objavo novega razpisa. **Upoštevajo se vse prijave,** **oddane osebno ali priporočeno na pošto do vsakega devetega dne v mesecu**. Zbornica začne postopek odobritve prispelih prijav za nezasedene specializacije vsak enajsti dan v mesecu. Če je enajsti dan v mesecu sobota, nedelja ali drug dela prost dan, se o vlogah odloča prvi naslednji delovni dan. Vloge, ki so oddane po datumu iz prejšnjega odstavka, se upoštevajo v naslednjem mesecu. Prenos prijave bo mogoč tri dni po odpiranju vlog.

Za odpiranje in prenos prijav se smiselno uporabljajo določbe od 11. do 13. člena Pravilnika.

**Na odprti razpis se ne more prijaviti kandidat, ki je že v postopku razpisa in odobritve specializacije, pa v tem postopku s strani Zbornice o njegovi prijavi še ni odločeno.**

Za izbiro med kandidati veljajo določbe Pravilnika, ki veljajo za izbirni postopek, in razpisna merila iz razpisa, na katerem so bile te specializacije objavljene.

Ljubljana, **26. oktober 2018**

dr. Zdenka Čebašek-Travnik, dr. med.

predsednica **PROSIMO IZPOLNITE!**

**PRIJAVA NA JAVNI RAZPIS SPECIALIZACIJ DOKTORJEV DENTALNE MEDICINE**

(**ustrezno obkroži**)

**ZA POSAMEZNEGA IZVAJALCA\* ZA OBMOČJE CELOTNE DRŽAVE**

Ime in priimek kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega ali začasnega prebivališča (naslov, kjer kandidat dejansko prebiva):\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, priimek in naslov pooblaščenca za vročanje poštnih pošiljk\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\***pooblaščenec za vročitve**- Kandidat, ki nima stalnega ali začasnega prebivališča v Republiki Sloveniji, mora določiti pooblaščenca za vročitve

Telefon (na katerem je kandidat dosegljiv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in fakulteta diplome: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj opravljanja strokovnega izpita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijavljam se na specializacijo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\***Izvajalec, za katerega kandidat kandidira: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razgovora se ne morem udeležiti dne (priložiti je potrebno razlog in dokazila): \_\_\_\_\_\_\_\_\_\_\_

Za delodajalca tekom specializacije predlagam: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za glavnega mentorja predlagam: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soglasje glavnega mentorja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Predlagani zobozdravnik mora biti glavni mentor. Glavnega mentorja določi Zbornica, pri tem pa upošteva predlog specializanta, če glavni mentor še ni polno zaseden.*

**IZJAVA**

**S svojim podpisom na prijavi jamčim, da so vsi navedeni podatki in priložena dokazila verodostojni.**

Datum: \_\_\_\_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_

**IZJAVA ob prijavi na razpis ZA POSAMEZNEGA IZVAJALCA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) (datum in kraj rojstva)

se na podlagi 23. in 25. člena Zakona o zdravniški službi (Uradni list RS, št. 72/06 - uradno prečiščeno besedilo, 68/06 - ZSPJS-F, 58/08, 15/08, 107/10, 40/12-ZUJF, 88/16, 40/17 ,64/17 – ZZDej-K in 49/18 v nadaljevanju: ZZdrS) in 8. člena Pravilnika o vrstah, vsebini, trajanju in poteku specializacij zdravnikov (Uradni list RS, št. 22/18)

**zavezujem,**

da bom za prvo zaposlitev kot specialist/-ka, po končani specializaciji s področja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sprejel/-a ponudbo s strani izvajalca, za katerega sem kandidiral/-a, in sicer za enkratno časovno obdobje trajanja specializacije.

Seznanjen-a sem z določilom Zakona o zdravniški službi, ki pravi:

*»Zdravnik specialist, ki po končani specializaciji odkloni sklenitev delovnega razmerja pri izvajalcu zdravstvene dejavnosti v mreži javne zdravstvene službe oziroma pri določenem izvajalcu zdravstvene dejavnosti, in specializant, ki mu je bila v skladu s c18.a členom tega zakona izdana odločba o prenehanju specializacije, mora v proračun Republike Slovenije povrniti vse stroške, nastale v zvezi s specializacijo, razen plače in drugih prejemkov iz delovnega razmerja. Zdravnik specialist, ki po končani specializaciji iz razlogov, ki so na njegovi strani, ostane zaposlen pri izvajalcu zdravstvene dejavnosti v mreži javne zdravstvene službe manj kot za enkratno časovno obdobje opravljanja specializacije, je dolžan povrniti sorazmerni del stroškov specializacije.«*

Strinjam se, da lahko Zdravniška zbornica Slovenije moje osebne podatke (ime in priimek, naslov, elektronski naslov in specialnost) posreduje izvajalcu, za katerega sem kandidiral ter potencialnim bodočim delodajalcem, v kolikor mi izvajalec za katerega sem kandidiral, po končani specializaciji ne ponudi zaposlitve.

Datum: \_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_

**IZJAVA ob prijavi na razpis ZA OBMOČJE CELOTNE DRŽAVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek) (datum in kraj rojstva)

se na podlagi 23. in 25. člena Zakona o zdravniški službi (Uradni list RS, št. 72/06 - uradno prečiščeno besedilo, 68/06 - ZSPJS-F, 58/08, 15/08, 107/10, 40/12-ZUJF, 88/16, 40/17, 64/17 – ZZDej-K in 49/18, v nadaljevanju: ZZdrS) in 8. člena Pravilnika o vrstah, vsebini, trajanju in poteku specializacij zdravnikov (Uradni list RS, št. 22/18)

**zavezujem,**

da bom za prvo zaposlitev kot specialist/-ka, po končani specializaciji s področja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sprejel/-a ponudbo s strani izvajalca javne zdravstvene službe v Republiki Sloveniji, in sicer za enkratno časovno obdobje trajanja specializacije.

Seznanjen-a sem z določilom Zakona o zdravniški službi, ki pravi:

*»Zdravnik specialist, ki po končani specializaciji odkloni sklenitev delovnega razmerja pri izvajalcu zdravstvene dejavnosti v mreži javne zdravstvene službe oziroma pri določenem izvajalcu zdravstvene dejavnosti, in specializant, ki mu je bila v skladu s c18.a členom tega zakona izdana odločba o prenehanju specializacije, mora v proračun Republike Slovenije povrniti vse stroške, nastale v zvezi s specializacijo, razen plače in drugih prejemkov iz delovnega razmerja. Zdravnik specialist, ki po končani specializaciji iz razlogov, ki so na njegovi strani, ostane zaposlen pri izvajalcu zdravstvene dejavnosti v mreži javne zdravstvene službe manj kot za enkratno časovno obdobje opravljanja specializacije, je dolžan povrniti sorazmerni del stroškov specializacije.«*

Zavedam se, da sem dolžan na spletnih straneh Zdravniške zbornice Slovenije in Zavoda za zaposlovanje Republike Slovenije ob zaključku specializacije sam aktivno spremljati objave prostih delovnih mest in se nanje prijavljati. Strinjam se, da lahko Zdravniška zbornica Slovenije moje osebne podatke (ime in priimek, naslov, elektronski naslov in specialnost) posreduje potencialnim bodočim delodajalcem.

Datum: \_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_

**OBRAZEC ZA DOKAZILA ZA OCENJEVANJE IZBIRNIH KRITERIJEV**

1. Povprečna ocena dodiplomskega študija

|  |  |
| --- | --- |
| **Dokazilo:** | **datum:** |
|  |  |

1. Mnenja in priporočila

|  |  |
| --- | --- |
| **Pisci, ki so bili zaprošeni za mnenja:** | **Datum:** |
| 1. |  |
| 2. |  |
| 3. |  |
| 4. |  |

1. Kandidatovi dosedanji dosežki

|  |  |  |  |
| --- | --- | --- | --- |
| **Št.** | **Dosežek:** | **Datum:** | **Predlagam uvrstitev a) - k):** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

Želim prenesti tudi naslednja **OBVEZNA** dokazila:

|  |  |
| --- | --- |
| **Dokazilo o zaključenem študiju:** | **datum:** |
|  |  |
| **Dokazilo o opravljenem strokovnem izpitu v R Sloveniji:** |  |
|  |  |
| **Življenjepis:** |  |
|  |  |

**Obrazec za mnenje o kandidatu za prijavo na razpis specializacij s področja dentalne medicine – točkovnik in pojasnila glede točkovanja**

Spoštovani,

Obrazecza mnenje o kandidatu za prijavo na razpis specializacij s področja dentalne medicine (v nadaljevanju: obrazec) **je dostopen na internetni strani Zbornice** **(**[**https://www.zdravniskazbornica.si/karierni-razvoj/specializacije/razpisi-specializacij**](https://www.zdravniskazbornica.si/karierni-razvoj/specializacije/razpisi-specializacij)**).** V nadaljevanju se nahajajo pojasnila glede točkovanja, priložen pa je tudi sam obrazec, v katerem je naveden točkovnik.

Obrazec izpolni pisec mnenja, ki je s kandidatom neposredno sodeloval in je specialist s področja dentalne medicine, svoje navedbe na obrazcu pa na koncu potrdi s podpisom.

Obrazec je sestavljen iz naslednjih sklopov:

1. **Podatki o piscu mnenja** - pri tem sklopu se upošteva specialnost pisca mnenja. V kolikor je pisec mnenja specialist s področja, za katerega kandidat kandidira, se končni seštevek točk množi z 1. V primeru, da je pisec mnenja specialist z drugega področja kot za katerega kandidat kandidira, pa se seštevek točk množi z 0,8.
2. **Podatki o kandidatu** - ta sklop se ne vrednoti.
3. **Način sodelovanja in trajanje sodelovanja s kandidatom** - pri tem sklopu pisec mnenja s križcem v ustrezno polje označi način sodelovanja s kandidatom in trajanje posameznega sodelovanja. Kandidat lahko tu zbere največ 5 točk. Točkovnik za ta sklop se nahaja v tabeli priloženega obrazca.
4. **Kompetence kandidata** - pri tem sklopu pisec mnenja s križcem v ustrezno polje oceni različne kompetence kandidata na lestvci od 1 do 5, pri čemer 1 pomeni zadovoljive kompetence, 2 solidne kompetence, 3 dobre kompetence, 4 zelo dobre kompetence in 5 odlične kompetence kandidata. Kandidat lahko tu zbere največ 5 točk. Točkovnik za ta sklop se nahaja v tabeli priloženega obrazca.

**Komentar** na koncu obrazca se ne vrednoti.

Kandidat lahko za eno mnenje na obrazcu prejme največ 10 točk.

**Formula za izračun točk: (seštevek točk iz sklopa III. + seštevek točk iz sklopa IV.) x 1 (ali x 0,8) = končno število točk.**

**MNENJE O KANDIDATU ZA PRIJAVO NA RAZPIS SPECIALIZACIJ S PODROČJA DENTALNE MEDICINE**

*Vsa polja izpolni pisec mnenja (specialist s področja dentalne medicine), ki svoje navedbe na obrazcu na koncu potrdi s podpisom.*

1. **PODATKI O PISCU MNENJA**

Ime in priimek pisca mnenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialist s področja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zaposlen:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PODATKI O KANDIDATU**

*Prosimo, če zapišete ime in priimek kandidata, za katerega pišete mnenje:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **NAČIN SODELOVANJA IN TRAJANJE SODELOVANJA S KANDIDATOM**

*Prosimo, če označite način sodelovanja s kandidatom in trajanje posameznega sodelovanja, tako da vpišete križec v ustrezno polje:*

|  |  |  |  |  |  |
| --- | --- | --- | --- | --- | --- |
| S kandidatom  Način  sodelovanja | nisem sodeloval | sem sodeloval manj kot  1 mesec | sem sodeloval od 1 meseca do 3 mesecev | sem sodeloval od 4 mesecev  do 1 leta | sem sodeloval več kot  1 leto |
| dodiplomski študij**\*** | 0 | 0,1 | 0,2 | 0,3 | 0,5 |
| raziskovalno delo | 0 | 0,5 | 1 | 1,5 | 2 |
| pripravništvo | 0 | 0,1 | 0,2 | 0,3 | 0,5 |
| klinično delo | 0 | 0,5 | 1 | 1,5 | 2 |

***\*Ne upošteva se sodelovanje s kandidatom v sklopu kandidatovega obveznega dela dodiplomskega študija (ocena iz vaj dodiplomskega študija).***

1. ***Prosimo, če zapišite naslov raziskovalnega dela:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ***Prosimo, če zapišite vrsto kliničnega sodelovanja:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **KOMPETENCE KANDIDATA**

*Prosimo, če na podlagi vašega dosedanjega sodelovanja s kandidatom ocenite njegove kompetence, tako da vpišete križec v ustrezno polje:*

|  |  |  |  |  |  |
| --- | --- | --- | --- | --- | --- |
| Kompetence kandidata | 1  zadovoljive | 2  solidne | 3  dobre | 4  zelo dobre | 5  odlične |
| teoretično znanje | 0 | 0.1 | 0.2 | 0.3 | 0.5 |
| praktične veščine | 0 | 0.3 | 0.5 | 0.7 | 1 |
| zanimanje za raziskovalno delo | 0 | 0.1 | 0.2 | 0.3 | 0.5 |
| komunikacijske sposobnosti | 0 | 0.2 | 0.3 | 0.5 | 0.6 |
| pripravljenost za  timsko delo | 0 | 0.2 | 0.3 | 0.5 | 0.6 |
| sposobnost reševanja nepredvidljivih situacij | 0 | 0.2 | 0.3 | 0.5 | 0.6 |
| sposobnost reševanja konfliktov | 0 | 0.2 | 0.3 | 0.5 | 0.6 |
| sposobnost organizacije in razporejanja časa | 0 | 0.2 | 0.3 | 0.5 | 0.6 |

**Zahvaljujemo se vam za oceno kandidata. S tem je postopek ocenjevanja zaključen. V kolikor imate še kakšen dodaten komentar, ga lahko zapišete spodaj.**

Komentar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: Podpis pisca mnenja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_